Комисија за спровођење поступка отуђења путничког возила, формирана решењем Општинског већа Општине Владичин Хан број 06-52/1/25-III од 21.03.2025. године, на основу одобрења из наведеног решења, расписује

**О Г Л А С**

**О ЈАВНОЈ ЛИЦИТАЦИЈИ ПУТНИЧКОГ МОТОРНОГ ВОЗИЛА**

**(други круг)**

**Тачка 1.**

Овим огласом врши се јавно оглашавање ради продаје јавним надметањем путничког моторног возила марке: SKODA, модел: SUPER AMBITION 2,0 TDI, боја: E CRNA M, број шасије: TMBAH7NP2J7595762, број мотора: DFG193823, снага мотора: 110, година производње: 2018, број саобраћајне дозволе: 5175585.

**Тачка 2.**

Почетна цена путничког моторног возила из тачке 1. овог огласа утврђена је на основу Записника о процени вредности употребљаваног возила Центра за моторна возила АМСС од 23.04.2025. године и Решења Општинског већа Општине Владичин Хан бр.06-96/3/2025-III од 13.06.2025. године на износ **842.882,40 динара.**

**Тачка 3.**

Јавна лицитација за куповину путничког моторног возила **одржаће се дана 11.07.2025. године, са почетком у 11,00 часова**, у великој сали Општине Владичин Хан, ул. Светосавска бр. 1.

**Тачка 4.**

Право учешћа на лицитацији имају сва правна и физичка лица која уплате лицитациони депозит у износу од 10% од почетне цене, тј. **84.288,24** динара. Лицитациони депозит се уплаћује на депозитни рачун Општине Владичин Хан:840-936804-97, најкасније до 10.07.2025. године. Лицитациони корак не може бити мањи од 5.000,00 динара.

**Тачка 5.**

Пријава за учешће у поступку јавног надметања могу се доставити почев од 01.07.2025. а најакасније до 10.07.2025. године.

Заинтересована лица су дужна да своје учешће на јавном надметању пријаве предајом пријаве у затвореној коверти на писарници Општине Владичин Хан радним данима од 7,00 сати до 15,00 сати или препорученом пошиљком на адресу: ул. Светосавска бр. 1, општина Владичин Хан, са назнаком Пријава за јавно надметање Комисији за спровођење поступка отуђења путничког возила.

**Тачка 6.**

Пријава физичких лица треба да садржи: име и презиме, пребивалиште, број личне карте, контакт телефон, копију исправе о уплаћеном депозиту, као и да у самој пријави, која мора бити потписана, дају изјаву о прихватању услова из огласа, за предузетнике и фотокопија решења о упису у регистра надлежног органа и ПИБ.

Пријава правних лица треба да садржи: назив и седиште правног лица, фотокопија решења о упису у регистар привредних субјеката, ПИБ, потпис овлашћеног лица, број телефона, податке о лицу овлашћеном за заступање, копију исправе о уплаћеном депозиту као и да у самој пријави дају изјаву о прихватању услова из огласа.

У случају да подносиоца пријаве, односно понуде заступа пуномоћник, пуномоћје за заступање мора бити оверено од стране јавног бележника.

Лица која поднесу неблаговремене и непотпуне пријаве губе право учешћа на јавном надметању.

**Тачка 7.**

Предмет продаје доделиће се оном учеснику који понуди највишу цену.

Службено возило се продаје у виђеном и затеченом стању, без права на рекламацију.

**Тачка 8.**

Учеснику који је понудио највишу цену, уплаћени депозит се урачунава у купопродајну цену.

Разлику између депонованог износа и купопродајне цене купац ће уплатити на рачун Буџета општине Владичин Хан уплатни рачун 840-32038845-20 (примања од продаје покретних ствари у корист нивоа општина) прималац буџет општина Владичин Хан, са моделом и позивом на број 97 9707871090181215100, а пре закључења уговора.

У случају одустајања од потписивања уговора о купопродаји депозит се задржава тј. уплаћени депозит се не враћа.

Учесницима јавног надметања који не остваре право на куповину возила депозит ће се вратити у року од 15 дана од дана одржаног надметања, у номиналном износу без права на камату.

**Тачка 9.**

Уговор о купопродаји се закључује са учесником који излицитира највишу цену, у року од 15 дана ..

**Тачка 10.**

Разгледање возила може се вршити сваког радног дана до дана лицитације у времену од 08,00 -11.00 часова на паркингу Општинске управе Општине Владичин Хан, ул. Светосавска бр. 1.

**Тачка 11.**

Оглас ће бити објављен у дневним новинама Информер дана 30.06.2025.године, огласној табли Општинске управе Владичин Хан, сајту Општине Владичин Хан (<http://www.vladicinhan.org.rs/>) и интернет порталу „HAN INFO“.

**Тачка 12.**

Сва потребна обавештења и остале информације могу се добити на контакт тел. чланова комисије: Томица Пешић, 063/336-830; Саша Цветковић, 062/80-12-780; и Игор Величковић, 063/80-12-731.

**Број 404-11/4/2025 - IV**

**Председник комисије**

\_\_\_\_\_\_\_\_\_\_\_\_\_\_\_\_\_\_\_\_\_\_

**Томица Пешић**

**Члан комисије**

\_\_\_\_\_\_\_\_\_\_\_\_\_\_\_\_\_\_\_\_\_\_

**Саша Цветковић**

**Члан комисије**

\_\_\_\_\_\_\_\_\_\_\_\_\_\_\_\_\_\_\_\_\_\_

**Игор Величковић**